Ante legem, et sub lege, et sub gratia, in adquisitionibus ecclesiasticorum seu secularium bonorum, testificatio litterarum exquiritur, ut si forte erga adquisitores de adquisitis orta fuerit dissensio, litterarum testificatione quiescat, et quiescendo adquisitiones firme et stabiles per succedentia tempora permaneant. Ideoque noverit omnium sancte Dei Ecclesie fidelium, tam presentium quam et futurorum generalis humanitas, quam Hugo Chatinus et Lora, uxor ejus, et liberi eorum, laudaverunt donationem quam Chalo de Avalone et Agnes, uxor ejus, de Baruth, donaverunt Deo et domui hospitalis Hierusalem trans mare apud Achram, videlicet tam in terris quam in molendinis et domibus, et in perpetuo quiete concesserunt habendam, et inde habuerunt ipsi ducentos marbutinos. Hujus rei testes sunt: Godefridus, . . . . . Bartholomeus Aspociis; Odo de Maroil; Olricus de Asneriis; Rocelinus, filius domine Sabuoth; Symeon, Johannes, capellani Rubei-Montis; Petrus Chegnarz et Petrus, filius ejus; Bernardus de Barrex; Bruno, presbiter; Margarita, abbatissa. Hec laudatio facta fuit apud Rubeum-Montem. Item hoc ipsum laudavit apud Pontem-Herberti, Odo, filius predicti Hugonis Chatini, videntibus et audientibus istis: Arnulfo, magistro Pontis-Herberti; Gauterio, ejusdem domus capellano; Poncio de Arconce, fratre; fratre Odone, cellerario; Guerrico, canonico de Avalone; Petro de Montiniaco, Amaberto, Johanne, presbiteris; Guillermo de Campo-Pagani; Gaufrido, fratre suo; Riolenth, chamerario (sic) Henrici episcopi. Actum est hoc, anno Mº Cº LXº VIIº ab Incarnatione Domini; Alexandro, papa, residente in cathedra; regnante Lodovico, rege Francorum; Hugone, duce Burgundie. Ut autem hoc firmum et ratum permaneat, ego Henricus, Eduensis episcopus, testificor et sigilli mei impressione confirmo.